da da da id en en da de de de nds nds de de fi da sv da da da de en en da da da da da da da da da es en en en da da da en da da da da en sv da sv da da sv da da da nb da da es pl en da en da da en de da da da da da da da da da da da da da da da da da da da en en fr da da da da da da da da fr da fa fr da nb en da sv nb sv da it da nb nb da en da da da da nb nb da da sq nb nb da da nb da da da da en nb da da da it fi da en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da
Læs alt om de danske julekalendre gennem tiderne
På tv-stationen Kanal Firkanten møder vi igen i CWC World det ikoniske par Finn Nissen og Regnar Worm. Samtidig er der gensyn med flere af de andre kendte karakterer fra julekalenderens første del. Noget nyt på tv-kanalen er imidlertid, at der nu er kommet live-band og publikum. Dog har Kulturministeriet besluttet ikke at give kanalen yderligere sendetilladelse. Løsningen på dette er, at Kanal Firkanten nu sender via deres egen satellit. Den vej igennem kan Finn Nissen og Regnar Worm sende live-tv ud til intet mindre end hele verden.
Finn Nissen og Regnar Worms publikum bliver blandt andet brugt til at deltage i en række afstemninger. Afstemningerne kan handle om alt mellem himmel og jord. Også andre indslag er blevet en del af værternes program på Kanal Firkanten i CWC World. Blandt andet kommer der indslag om digteren Jeronimus Poulsen, ligesom en talentkonkurrence også er kommet på programmet. Sidst, men ikke mindst, er også ørehængende julesange fra Winnie og Werner blevet en del af Kanal Firkanten.
Igen er det Viggo Sommer, Uffe Rørbæk Madsen og Carsten Knudsen, som står bag julekalenderen CWC World. De tre udgør trioen De Nattergale, der især blev kendte med sangen ”Uha Da Da” fra 1988. Også Te Julekalender fik trioen stor anerkendelse for. Te Julekalender er blandt de første julekalendere specielt lavet til det voksne publikum.
En uge efter sidste afsnit af CWC World sendte holdet fra julekalenderen en nytårsspeciel. Dette skete naturligvis på nytårsaften den 31. december i 2003. Nytårsudgaven af CWC World blev sendt i forbindelse med Dronningens årlige nytårstale. CWC World blev genudsendt i 2005.
Andre Julekalendre af de samme skuespillere
apr8april 8, 2019 • By admin • Posted in 2000'erne, TV2, TV2 Zulu • Tagged 2003, 2005, voksenjulekalender • Comments: +
I julekalenderen Jesus & Josefine møder vi først og fremmest 12-årige Josefine. Josefine hader julen, og det skyldes mest af alt, at hun har fødselsdag den 24. december. Hun skal altså dele sin fødselsdag med en anden, og det er Josefine alt andet end tilfreds med. Hvis det stod til Josefine, burde julen derfor blive afskaffet, så hun kunne få sin fødselsdag for sig selv.
Josefine støder en dag tilfældigvis ind en mand ved navn Thorsen. Thorsen ejer en kælderbutik, hvor man kan købe alverdens ting og sager. I butikken baglokale finder Josefine en dag et krybbespil. Men der er ikke tale om et hvilket som helst krybbespil. Krybbespillet kan nemlig tage Josefine tilbage til Nazarath i år 12. I Nazarath møder Josefine Jesus, som på dette tidspunkt er på samme alder som hende selv. Også Josefines gode ven Oskar tager med til Nazarath.
Josefines indblanding i historien får dog konsekvenser en dag. Det sker, da hun ved en fejl kommer til at fortælle Jesus, at han vil ende på korset. Herefter nægter Jesus at være Guds søn. Dette resulterer i, at Kristendommen bliver slettet fra historien. Da Josefines vender tilbage til nutiden, er alt forandret. Nu har Thorsen fået al magten. Hvis verden nogensinde skal blive den samme, bliver Josefine derfor nødt til igen at rejse tilbage i tiden og få Jesus tilbage i rollen som Guds søn.
Idéen bag Jesus & Josefine
Det særlige ved Jesus & Josefine er, at den handler om netop grunden til, at vi holder jul. Der er altså ingen nisser eller lignende i denne julekalender. Idéen til Jesus & Josefine kommer fra Adam Price og Bubber. Adam Price var på dette tidspunkt dramaredaktør på TV 2. Bubber arbejdede som børne- og ungdomsredaktør på TV 2.
Det var derfor Bubber og Adam Price, som kontaktede Nikolaj Scherfig og Bo Hr. Hansen. Nikolaj Scherfig og Bo Hr. Hansen blev spurgt, om de kunne udvikle manuskriptet til Jesus & Josefine. Begge takkede ja til opgaven. Dog ændrede Nikolaj Scherfig og Bo Hr. Hansen en smule ved Adam Price og Bubbers oprindelige idé. Adam Price og Bubber havde nemlig tænkt, at fortællingen skulle begynde ved Jesu fødsel. Dog mente de to manuskriptforfattere, at det var nemmere for den målgruppe, som julekalenderen henvendte sig til, at identificere sig med karaktererne, hvis de var en smule ældre. Jesus og Josefine skulle derfor begynde, mens de to karakterer begge var 12 år.
Stor succes i både Danmark og udlandet
Jesus og Josefine fik enorm succes i Danmark, da julekalenderen blev sendt i 2003. I 2005 kunne seerne derfor igen opleve karaktererne – denne gang i en spillefilm. Filmen gik under navnet Oskar & Josefine, og netop disse to karakterer var omdrejningspunkt for filmen. Jesus & Josefine er desuden blevet vist på flere udenlandske tv-kanaler. Blandt andet er Jesus & Josefine blevet sendt i Tyskland, Italien, Finland, Norge, Sverige og Holland.
apr8april 8, 2019 • By admin • Posted in 2000'erne, TV2 • Tagged 2003, 2009 • Comments: +
Jul på Vesterbro er en satirisk voksenjulekalender skrevet af Anders Matthesen, Thomas Hartmann og Nikolaj Peyk. Det er Morten Lorentzen, som har instrueret julekalenderen. Karakterne i julekalenderen er de samme som i radioføljetonen med samme navn fra 1999. Det er Anders Matthesen, som også står bag radioføljetonen. Jul på Vesterbro består af 24 afsnit, som hvert varer cirka et kvarter. Julekalenderen blev første gang sendt på DR2 i 2003. I 2009, 2013 og 2017 blev Jul på Vesterbro genudsendt på DR2.
Historien i Jul på Vesterbro
En af den mest centrale karakterer i Jul på Vesterbro er pølsemanden Stewart Stardust. I begyndelsen af julekalenderen er Stewart Stardust bagud med at betale husleje. Heldigvis har hans pølsevogn fået en central plads i København, så salget i december forventes at blive stort. Det er vigtigt, at huslejen bliver betalt i løbet af december. Stewarts søn Danny er nemlig netop kommet hjem på prøveløsladelse, og det er nu op til Stewart at forsørge Danny. Socialforvalteren Arne følger Danny i hjemmet for at se, om Stewart lever op til sit ansvar. Dannys fremtid afhænger altså også af, om Stewart klarer at få solgt pølser nok i pølsevognen.
Stewart opdager uheldigvis en dag, at pølsevognens motor er gået i stykker. Pludselig dukker Kefir dog op med hjælp. Kefir er araber, og han forsikrer Stewart om, at han kan reparere pølsevognens motor. Den fremgangsmetode, Kefir benytter, virker dog en smule ualmindelig. Kefir anvender nemlig dele fra en russisk atomraket til at reparere motoren. Gennem de 24 afsnit i Jul på Vesterbro følger seerne nu Stewarts kamp mod at få sin pølsevogn repareret – samtidig med at Kefirs arbejde bliver mere og mere mistænkeligt.
Anders Matthesen i samtlige roller
Det mest bemærkelsesværdige ved Jul på Vesterbro må siges at være Anders Matthesens optræden i stort set alle roller. Kun mindre biroller spilles ikke af Anders Matthesen. Anders Matthesen var også før Jul på Vesterbro en populær komiker i Danmark, og forventningerne til julekalenderen var derfor høje forud for julekalenderens præmiere i 2003.
I Jul på Vesterbro møder vi udover Stewart, Danny, Arne og Kefir blandt andet også Randi. Randi er Dannys kæreste, prostitueret narkoman og oftest temmelig hysterisk. Derudover møder seerne Greta, som er udlejer til Stewart. Greta viser sig længere inde i julekalenderen også at være nynazist. Igor dukker også op i familien Stardust’ liv. Han viser sig at samarbejde med Kefir om det noget mistænkeligt arbejde med pølsevognens motor. Sidst, men ikke mindst er Papa en central karakter i Jul på Vesterbro. Stewart er Papas søn, og Papa optræder kun i Stewarts flashback til sin barndom.
Kendte sange fra Jul På Vesterbro
Jul på Vesterbro (titelsang)
Skal Du Ha’ Den I Fregatten?
Medvirkende skuespillere fra Jul På Vesterbro
Stewart Stardust spilles af Anders Matthesen
Danny Stardust spilles af Anders Matthesen
Randi spilles af Anders Matthesen
Greta spilles af Anders Matthesen
Arne Nougatgren spilles af Anders Matthesen
Kefir spilles af Anders Matthesen
Igor spilles af Anders Matthesen
Papa spilles af Anders Matthesen
Arkæologen spilles af Anders Matthesen
Den Gule Halvmåne spilles af Anders Matthesen
Nyhedsoplæseren spilles af Anders Matthesen
Speakeren spilles af Anders Matthesen
Chef i Magasin du Nord (stemme kun) spilles af Anders Matthesen
Sig selv spilles af Anders Matthesen
Politiet (stemme kun) spilles af Anders Matthesen
Mossad-agenten Ibrahim spilles af Anders Matthesen
Vivian (stemme) spilles af Hedda Matthesen
Stand-in for Matthesen er Sune Svanekier
apr8april 8, 2019 • By admin • Posted in 2000'erne, 2010'erne, DR2 • Tagged 2003, 2009, 2013, voksenjulekalender • Comments: 1
Igen venter en stor og betydningsfuld opgave på Nissebanden. Også i 1984 og i 1989 kunne seerne opleve Nissebanden i de to julekalendere Nissebanden og Nissebanden i Grønland. I 2004 kunne seerne igen følge Nissebanden på nye eventyr. Nu i julekalenderen Nissernes Ø, som blev sendt på DR1, og som var årets store julekalenderproduktion for børn. På grund af den store popularitet blandt seerne er Nissernes Ø efterfølgende blevet genudsendt både i 2008 og 2017.
Julekalender i tre forskellige lande
Noget af det mest særegne ved Nissernes Ø er, at julekalenderen er optaget i hele tre forskellige lande. Optagelserne til Nissernes Ø fandt nemlig både sted i Danmark, Grønland og på St. Croix. St. Croix er en ø i Det Caribiske Hav og var indtil 1917 en del af Dansk Vestindien. Af den grund er der på St. Croix fortsat byer ved navn Frederiksted og Christiansted.
På St. Croix viser det sig i begyndelsen af december, at øens nisser har brug for Nissebandens hjælp. Lunte og den nye nisse Pyt, som er datter af Gemyse, tager derfor ned til St. Croix. Her møder de heldigvis hurtigt nisserne Sugar og Figur Figursson, som bliver en del af Nissebanden. Opgaven for Nissebanden består i Nissernes Ø i at afsløre Santa, som giver sig ud for at være julemanden. Santa har planer om at sælge julen til Fornøje Frederik, som er forretningsmand. Det må Nissebanden sørge for at få stoppet, og der venter dem nu en mission, hvor de skal have fundet Hjertets Renhed, som er en krystal, der tilhører Grønland. Hvis Hjertets Renhed ikke bliver fundet, kan grønlænderne nemlig ikke fange fisk. Og det vil føre til sult på Grønland.
Nisserne på Nissernes Ø
Kun Nissebandens medlem Lunte går igen i den tredje julekalender, Nissernes Ø. Den ældre nisse Hr. Mortensen er gået på pension. Kæresteparret Gemyse og Skipper er taget ud på en længere rejse. Heldigvis skal Gemyses datter, Pyt, bo i Vandmøllen i Holme-Olstrup i december sammen med Lunte. Sammen starter de to en ny Nissebande. Det er igen Flemming Jensen, som spiller Lunte. Pyt spilles af Trine Gadeberg.
Med i den nye Nissebande er desuden Figur Figursson, Sugar og Jojo. Karaktererne spilles af henholdsvis Søren Pilmark, Pia Rosenbaum og Roger Matthiesen. Det er Flemming Jensen, som står bag manuskriptet til Nissernes Ø, ligesom han også har instrueret julekalenderen. Nissernes Ø var en forholdsvis dyr produktion af DR. Hele 22. millioner kostede det at producere julekalenderen. Der var derfor også til at starte med tvivl om, om julekalenderen overhovedet skulle produceres.
Kendte Sange fra Nissernes Ø
Sangen om Mette Wuns
Hvis de måtte Mette
Anden, der går igen
Medvirkende skuespillere i Nissernes Ø
Flemming Jensen spiller Lunte
Søren Pilmark spiller Fígur Fígursson
Pia Rosenbaum spiller Sugar
Trine Gadeberg spiller Pyt
Roger Matthisen spiller Jo Jo
Niels Olsen spiller Fornøje-Frederick
Jesper Christensen spiller Santa/Skrivernissen Günther
Christoffer Bro spiller Hr Fiffig-Jørgensen
Terese Damsholt spiller Fru Fiffig-Jørgensen – Miss Fornøjelse
Mick Øgendahl spiller Fiffig Junior
Kristian Halken spiller Vagtnissen Vagn
Jan Gintberg spiller Nissedoktor
Søs Egelind spiller Jinx
Per Pallesen spiller Vildnissetolken
Jesper Klein spiller Brugsuddeler
Henrik Lykkegaard spiller Post
Rasmus Lyberth spiller Storfangeren
Lotte Nygaard spiller Storfangerens datter
Thorkil Lodahl spiller Julemanden
Bodil Udsen spiller Fortæller af legenden
Henrik H. Lund spiller Julemandens stemme
Karsten Jansfort spiller Resume
Donald Andersen spiller Postmester Blom
Dennis Knudsen spiller Promenadesælger
Annika Hansen spiller Havets moder
Kasâluk Qâvigaq spiller Storfangerens kone
Andre Julekalendre i denne serie
apr8april 8, 2019 • By admin • Posted in 2000'erne, 2010'erne, DR Ramasjang, DR1 • Tagged 2003, 2008, 2017 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen